# Besarabija

### Straipsnis iš Vikipedijos, laisvosios enciklopedijos.

    Apie Šiaulių miesto dalį žr. Besarabija (Šiauliai).

Besarabija – istorinė sritis pietryčių Europoje, tarp Pruto ir Dniestro upių, beveik sutampanti su dabartinės Moldavijos teritorija. Besarabija – Moldovos kunigaikštystės teritorija, aneksuota Rusijos 1812 metais.

Pietinė Besarabijos dalis (Juodosios jūros pakrantės ruožas tarp Dniestro ir Dunojaus deltų) dabar priklauso Ukrainai, Odesos sričiai (dar vadinama Bugeac).

## [taisyti] Istorija

Pietinė Besarabijos dalis žinoma nuo antikos laikų, kaip Dakijos dalis. III-XI a. į šį regioną atvyko gotai, hunai, avarai, madjarai, XIII a. – totoriai.

XIV-XV a. Besarabiją valdė Moldavijos ir Valakijos kunigaikščiai. Po to, kai Osmanų imperija užėmė pietuose esančią Akkerman (šiandien Dniestro Belgorodas (Bilhorod-Dnistrovs'kyj) Odesos srityje, Ukrainoje) tvirtovę, palaipsniui buvo užimta visa Besarabijos teritorija (1511 m.). Vėliau Besarabija vėl buvo Moldovos dalis (bet tuo metu Moldova jau buvo Osmanų imperijos vasalė – žr. Moldavijos istorija).

XIX a. pradžioje Rusija pradėjo aktyvius veiksmus prieš Osmanų imperiją, ir 1812 Rusijos caras Aleksandras II su turkais pasirašė Bukarešto taikos sutartį, pagal kurią Besarabija perėjo į Rusijos imperijos sudėtį (Rusijos – Osmanų imperijos siena tapo ne Dniestro, o Pruto upė). Rusijos imperijoje atsirado Besarabijos gubernija (sostinė – Tigina (1812-1818), Kišiniovas (1818-1918)). Rusijos okupacijos metu caro režimas aktyviai čia iš Rusijos keldino kolonistus, kuriems buvo suteikiamos privilegijos (žemių dovanojimai, beprocentės paskolos, atleidimai nuo mokesčių ir pan.) – buvo baiminamasi, kad Besarabija norės prisijungti prie Rumunijos. XIX antroje pusėje, kai likusi Moldovos dalis ir Valakija sudarė Rumunijos karalystę, Besarabija buvo ginčų objektas tarp Rumunijos ir Rusijos (1859 – Rumunijos dalis, 1878 – vėl Rusijos).

Po 1918 Besarabija perduota Rumunijai. 1924 m. Sovietų Sąjunga iš dalies jos ribose likusios Besarabijos ir Ukrainos sukūrė Moldavijos Autonominę Socialistinę Respubiką. II pasaulinio karo metu Besarabija atiduota Rumunijos jurisdikcijai. Po karo didžiojoje istorinės Besarabijos dalyje buvo sukurta Moldavijos Tarybų Socialistinė Respublika, o dalis perduota Ukrainai.

## [taisyti] Nuorodos

- Besarabijos istorijos datos

Rodomas puslapis "http://lt.wikipedia.org../../../b/e/s/Besarabija.html"

Kategorijos: Istoriniai regionai | Moldavija

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Български
- Català
- Česky
- Dansk
- Deutsch
- English
- Español
- Eesti
- Suomi
- Français
- Galego
- עברית
- Magyar
- Italiano
- 日本語
- Nederlands
- ‪Norsk (bokmål)‬
- Polski
- Português
- Română
- Русский
- Svenska
- Türkçe